cyanic-selkie/wikianc huggingface dataset:
Aurorauniversitetet i Shanghai
I september 1904 ble en jesuittmisjonær i provinsen Anhui, pater François Perrin, kalt til Shanghai gjort til visepresident og studierektor ved skolen, etter at de franske jesuitter var blitt utrolige over Ma Xiangbos lite ortodokse ledelsesstil. I august 1905 trakk Ma seg fra presidentvervet ved Aurora-akademiet, og sliuttet seg til de 128 studentene som hadde stemt imot de endringer som de franske jesuittene hadde innført. De ville opprette en ny skole. Den følgende høsten Aurora åpnet sine dører på nytt, for et nytt studieår. Da Ma og de andre studentene som hadde sluttet fikk vite det, endret de navnet på den skolen de hadde startet til «gjenoppliv Aurora» (Fudan gongxue, – ut av dette utsprang Fudanuniversitetet).
Zhendanakademiet ble under de franske jesuitter videreutviklet, med flere fag og med et lengre – fireårig – studieprogram. I 1906 registrerte 172 studenter seg. De fikk ikke lov til å være aktive i noe revolusjonært arbeid. Neste år fikk akademiet etablert en ny campus i bydelen Lujiawan. I 1909 stiftet Zhendanakademiet et sykehus, St.-Marie (senere endret til Guangqihospitalet, og nå kjent som Ruijinhospitalet) og et medisinsk kollegium med et toårig forberedende kurs. I 1912 hatte det medisinske kollegiet et femårskurs, og i 1917 et doktorsprogram for medisinere. I 1934 tilkom en sykepleierskole.
I de sykehusene som ble drevet av Den katolske kirke i Kina var mer enn 75% av legene utdannet ved Aurora. I 1947 hadde det medisinske kollegiet 290 studenter.
I 1917 endret man navnet på Zhendanakademiet til Zhendan daxueyuan, og i 1930 til Zhendan daxue («Université l'Aurore»). I 1932 ble Zhendans fire fakulteter (jus, litteratur og kunst, vitenskap og ingeniørkunst, medisin) formelt regjeringsregistrert. Samme år ble det utnevnt en kinesisk universitetspresident, Hu Wenyao (fra 1932 til 1952), etter at en rekke franske jesuittprester hadde hatt dette vervet i kortere og lengre perioder siden 1905. I 1930-årene fikk man også de første utenlandske studentene. I 1934 var det 113 studenter fra 22 utland immatrikulert. I 1937 opprettet Zhendanuniversitetet en avlegger for kvinner (wenli xueyuan), subsidiert av amerikanske Jesu-Hjerte-søstre.
I 1952 avskaffet den nye kommunistiske kinesiske regjering alle private læreanstalter. Alle av Zhendanuniversitetets fakulteter ble lagt inn under andre skoler, som Fudanuniversitetet, East China Normal University (Huadong Shida) og Shanghai Nummer To medisinske universiteter.
Morrison County
Morrison Countys totale areal er 2 987 km² hvorav 75 km² er vann. I 2000 hadde fylket 31 712 innbyggere og administrasjonssenteret ligger i byen Little Falls.
Fylket har fått sitt navn etter pelshandler William Morrison.
Olav Thorsen
Olav Thorsen (født 1949 i Stavanger) er en norsk allmennlege, spesialist i allmennmedisin.
Han var elev ved Kongsgård skole i Stavanger i ett år før han dro til Frankrike. Thorsen tok Examen artium ved Lycée Corneille i Rouen i 1970, deretter studerte han medisin i Bergen fra 1970 til 1976. Etter endt studium arbeidet han to år som lege i Hammerfest. Siden 1980 har han vært fastlege i Stavanger, i tillegg deltidsstillinger som overlege i Stavanger kommune, koordinator for PKO (praksiskonsulentordningen) på Stavanger universitetssjukehus og fylkesveileder for turnuslegene i Rogaland ved Fylkeslegens kontor. Han har også undervist på Universitetet i Stavanger som førsteamanuensis. Han ble pensjonist høsten 2020. Thorsen giftet seg i 1971 med psykiater Gerd-Ragna Bloch Thorsen
Etter at Gerd-Ragna døde i 2006 giftet han seg i 2011 med lege Liv Løland.
I 2013 fikk han Løvetannprisen som utdeles til en norsk allmennlege av Norsk forening for allmennmedisin en gang årlig.
Josep Samitier
Josep Samitier Vilalta kjent som José Samitier (født 2. februar 1902 i Barcelona, død 5. mai 1972 i Barcelona) var en spansk fotballspiller som deltok i de olympiske leker 1920 i Antwerpen.
Olav Thorsen
I 2017 tok han doktorgraden (ph.d.) med tittelen ''General practitioners’ referrals to specialist health services. Exploring elements and factors in the referral process having an impact om patients’ access to specialty care''.
Josep Samitier
Samitier var med på det spanske fotballaget som kom på andreplass i den olympiske fotballturneringen under OL 1920 i Antwerpen. Det var fjorten lag som deltok i fotballturneringen som ble avviklet i perioden 28. august til 5. september 1920. Belgia og Tsjekkoslovakia møttes i finalen på olympiastadion i Antwerpen. Belgia ledet kampen med 2-0 i slutten av første omgang da spillerne fra Tsjekkoslovakia forlot banen i protest mot dommeren. Tsjekkoslovakia ble diskvalifisert og Belgia ble olympiske mestere i fotball.
Olav Thorsen
I 2022 var han leder for Nordisk kongress i allmennmedisin i Stavanger.
Josep Samitier
Samitier spilte 21 landskamper for Spania og scoret to mål.
Grunnkretser i Levanger kommune
Grunnkretser i Levanger kommune er delområder og grunnkretser som seksjonerer Levanger kommune, Trøndelag, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Taquari
Taquari er en kommune i delstaten Rio Grande do Sul i sørregionen av Brasil.
Skjoldgjelledøgnfluer
Skjoldgjelledøgnfluer, slamdøgnfluer eller dvergdøgnfluer (Caenidae) er en familiegruppe av døgnfluene. Gruppens mange norske navn har oppstått på grunn av ulike norske dialekter og fra litteraturen. Slamdøgnfluer fordi de helst foretrekker steder med mudderbunn, mens skjoldgjelledøgnfluer henviser til nymfenes store skjoldformede trakégjeller. Dvergdøgnfluer kommer av at de generelt er små døgnfluer. De er tilknyttet et liv i ferskvann som nymfer (larve), de voksne tar ikke til seg føde og lever ikke så lenge.
Utseende
Små, spinkle døgnfluer, ofte med mørk forkropp og hvitaktig bakkropp. Forvingene er smale og har få tverr-årer, ofte melkeaktig hvite, bakvinger mangler. De voksne har tre haletråder. Hos nymfene danner trakégjellene på det andre bakkroppsleddet et skjold som dekker over de andre gjellene.
Francisco Pagazaurtundúa
Francisco «Pagaza» Pagazaurtundúa González-Murrieta (født 30. oktober 1895 i Santurtzi, død 18. november 1958) var en spansk fotballspiller som deltok i de olympiske leker 1920 i Antwerpen.
Skjoldgjelledøgnfluer
Levevis
Nymfene finnes vanligvis i rennende vann med silt-bunn, der de kryper omkring på bunnen, men de kan også forekomme i stillestående vann. Trakégjellenes spesielle bygning hindrer at de blir ødelagt av silten. I motsetning til de fleste andre døgnfluer er de lite følsomme for miljøendringer og kan finnes i vassdrag sterkt påvirket av menneskelig aktivitet.
Francisco Pagazaurtundúa
Pagazaurtundúa var med på det spanske fotballaget som kom på andreplass i den olympiske fotballturneringen under OL 1920 i Antwerpen. Det var fjorten lag som deltok i fotballturneringen som ble avviklet i perioden 28. august til 5. september 1920. Belgia og Tsjekkoslovakia møttes i finalen på olympiastadion i Antwerpen. Belgia ledet kampen med 2-0 i slutten på første omgang da spillerne fra Tsjekkoslovakia forlot banen i protest mot dommeren. Tsjekkoslovakia ble diskvalifisert og Belgia ble olympiske mestere i fotball.
Skjoldgjelledøgnfluer
Systematisk inndeling med norske arter
I Norge er det 5 arter. I 1993 ble det i bladet InsektNytt, publisert en liste (Johansen & Lunde, 1993), med forslag til norske navn på døgnfluene. Norsk entomologisk forenings foreslåtte navn står først i listen, andre norske navn er skrevet inn bak. Det forvirrende med norske navn er at ulike bøker bruker ulike navn og navnene kan variere med dialektene. De fleste nummer av InsektNytt kan lastes ned og leses på siden til Norsk Entomologisk forening.
Norsk entomologisk forening har også utgitt en rekke Insekttabeller. Dette er små og billige hefter der en kan bestemme insekter til artsnivå. Et av heftene (se kilde) tar for seg døgnfluelarvene.
Kjetil Øygarden
Kjetil Øygarden (født 1. juni 1972) er en norsk idrettsleder og tidligere elitespiller i håndball fra Hisøy i Arendal. Han er sportslig leder for ØIF Arendal som spiller i eliteserien i håndball for menn. Hans posisjon på banen var midtback.
Han er sønn av Arne Øygarden og fylkesordfører Laila Øygarden. Han har to tvillingbrødre (Finn og Gunnar) som har spilt fotball for Start. Daglig jobber Øygarden på Durapart på Krøgenes i Arendal. Er gift og har to barn, bosatt i Arendal.
Klodenes kamp (2005)
Klodenes Kamp (originaltittel: War of the Worlds) er en amerikansk science-fiction- og katastrofefilm fra 2005, regissert av Steven Spielberg og skrevet av Josh Friedman og David Koepp. Den er løselig basert på H.G Wells' roman med samme navn som ble skrevet i 1898 og den ble produsert i samarbeid mellom Paramount pictures og DreamWorks Pictures. Rollene ble spilt av Tom Cruise, Dakota Fanning, Justin Chatwin, Miranda Otto, Tim Robbins og Morgan Freeman som fortellerstemme.
Filmen finner sted rundt en skilt havnearbeider som må passe på de to ungene sine, men også må beskytte dem og gjenforene dem med moren deres når utenomjordiske vesener invaderer Jorden og bringer total ødeleggelse.
Filmen ble spilt inn på 73 dager med bruk av fem ulike lydsett på steder i California, Connecticut, New Jersey, New York og Virginia. Under filming ble de ulike settene holdt skjult for at færrest mulig detaljer fra filmen skulle bli synlige før filmen ble vist. Filmen hadde premiere i USA den 23. juni 2005. Klodenes Kamp mottok gjennomgående positive kommentarer og ble nummer fire på listen over mest suksessfulle filmer i 2005 både nasjonalt og globalt. Filmen spilte inn totalt 591 millioner US dollar og mottok tre Academy Awards for beste visuelle effekter, beste lyd-miksing og beste lyd.
Plot
Filmen begynner et utdrag fra romanen til Wells der en fortellerstemme forteller at menneskene ikke ante at en utenomjordisk rase planla å erobre jorden.
Ray Ferrier er en kranoperatør som jobber på en havn i Brooklyn, New York og bor i Bayonne i New Jersey. Ray bor ikke sammen med ungene sine. Hans tidligere kone, Mary Ann, slipper av barna, den ti år gamle datteren Rachel og tenåringssønnen Robbie ved Rays hus på vei for å besøke foreldrene hennes i Boston. Mens Ray tar seg en lur stikker Robbie av i bilen hans. Da Ray finner ut av dette stormer han ut av huset og ut i gaten der han legger merke til at det skjer noe unormalt med været. Det blåser opp til storm der skyene roterer og vinden blåser mot stormen. Litt senere begynner det å lyne noe kraftig uten torden eller regn. Lynet slår ned flere ganger i et kryss midt i Bayonne. Dette fører til et strømbrudd, og alle telefoner, klokker og kjøretøy slutter å fungere.
Ray møter så på Robbie, og får vite at lynet slo ned over tjue ganger på samme sted midt i krysset med kirken. Ray går mot krysset og slutter seg til en folkemengde som samler seg rundt lynnedslaget. Ray tar opp en bit av asfalten og føler at den er iskald. Litt etterpå begynner bakken å riste og vri seg mens en massiv utenomjordisk krigsmaskin (kalt tripods) kommer opp fra bakken og bruker kraftige laservåpen for å tilintetgjøre området. De som blir truffet av strålen blir desintegrert til grått støv. Ray klarer å unnslippe massakren og returnerer hjem dekket av det grå støvet. Han innser at det vil komme flere krigsmaskiner, og derfor samler han alt av mat han har, tar med seg ungene og stjeler en bil som nettopp har blitt reparert. Hele området blir ødelagt idet de kjører vekk. De kjører til Mary Anns tomme hjem i utkanten av New Jersey for å søke tilflukt. Midt på natten blir de vekket av lyden av laserstråler etterfulgt av en forferdelig lyd. Neste morgen finner Ray ut at en Boeing 747 har krasjet i gata og ødelagt det meste av husene i nærheten. En nyhetsgruppe forklarer at det er flere krigsmaskiner som har angrepet store byer, inkludert New York City, Paris, Washington, D.C. og London. De forteller også at krigsmaskinene har et kraftskjold som beskytter dem mot menneskelige våpen. De forklarer at de som styrer krigsmaskinene red ned med lynet til under bakken i kapsler. Dette betyr at krigsmaskinene måtte ha blitt begravd der for flere millioner av år siden. Ray bestemmer seg for å ta barna til Boston for å være sammen med sin mor. De planlegger å ta en ferge for å nå Boston raskere, men bilen blir overveldet av en folkemengde og de må gå resten av veien.
Når de ankommer fergen har kaien blitt gjort om til en hjelpestasjon der folk kan donere blod og få mat, området er også beskyttet av et team med marinesoldater. Ray møter så på en venninne, og kort etter ankommer en krigsmaskin. Dette skaper full panikk, og fergen setter full fart fremover før den er full. Ray og familien hans klarer å klatre ombord, men venninnen hans blir stoppet av en marinesoldat. Fergen blir så veltet over av en annen krigsmaskin og senket. Ray og familien hans klarer å komme seg i land, men blir vitner til at krigsmaskinene plukker opp mennesker som prøver å komme seg unna. Litt lengre borte ser de en rekke krigsmaskiner jage en flokk med mennesker og tilintetgjøre dem med laserstrålene sine. De klarer å unnslippe området og løper gjennom en skog der alle klærne til de som ble drept av krigsmaskinene regner ned over dem.
Slaget på bakketoppen
Mens de følger en mengde flyktninger litt senere blir Robbie ivrig da han ser eksplosjoner oppå en bakketopp. Han går raskere og raskere og løper sammen med noen andre opp mot bakketoppen samtidig som amerikanske Humweer utstyrt med TOW-missiler og granatkastere kjører oppover bakken. Ray og Rachel løper etter ham mens jagerfly flyr rett over hodene deres. Robbie vil desperat se slaget på nært hold, men blir stoppet av soldatene da han når toppen. Ray ber Rachel vente mens Ray løper etter Robbie og klarer å holder han nede mens han prøver å snakke fornuft til ham. I mellomtiden fortsetter kommandøren til soldatene å få meldinger om at de ikke klarer å gjøre skade på krigsmaskinene på grunn av kraftskjoldet. Tiltross for at det er nytteløst beordrer han soldatene til å fortsette å skyte for å forsinke krigsmaskinene lenge nok til at flyktningene kommer seg unna. "'Our mission Lieutenant, is to delay their advance so those refugees get to safety! Now keep firing!' - Kommandøren spilt av Columbus Short skriker til en vettskremt soldat"Samtidig flyr en skvadron med AH-1 helikopter over dem og avfyrer alt de har mot krigsmaskinene, men uten effekt. To personer kommer opp til Rachel og ber henne om å bli med dem siden det ikke er trygt der. Ray ser at Rachel blir tatt vekk, og må velge mellom Robbie og henne. Som et siste desperat forsøk på å holde krigsmaskinene unna, avanserer hele forsvarslinjen mot krigsmaskinene. Ray slutter å holde Robbie nede og lar ham gå. Ray løper etter Rachel og forklarer at han er faren til Rachel, og med henne i armene står han og speider etter Robbie som løp sammen med marinesoldatene mot krigsmaskinene. Noen sekunder senere ruller brennende humweer ned bakken etterfulgt av at luftforsvaret bomber hele bakketoppen, samtidig som tre enorme krigsmaskiner viser seg mellom flammene. Ray løper til et gammelt gårdshus der en mann med navnet Ogilvy står ved tornadokjelleren og holder oppe en hagle. De får komme inn. Både Ray og Rachel er sjokkert over det som nettopp har skjedd, og Ray vil ikke innse at Robbie kan være død og forteller Rachel at Robbie kommer til å møte dem i Boston.
I kjelleren
Ray blir kjent med Ogilvy og får vite at han var vant til å se død ettersom at han var en ambulansearbeider. De klarer å holde seg ubemerket i tre dager tiltross for at en tentakel utstyrt med et kamera undersøkte kjelleren, samt at fire romvesner kom ned i den.
En dag har en rød plante kalt Red Weed grodd over hele landskapet og funnet vei inni kjelleren. Neste morgen vandrer krigsmaskinene rundt og sprøyter en rød masse i luften. Ray holder hånden sin foran vinduet og merker at det er blod. I mellomtiden har Ogilvy et mentalt sammenbrudd etter å ha innsett at romvesnene bruker menneskeblod som gjødsel for den røde planten. Ray er redd for at Ogilvy vil få de oppdaget, og derfor dreper han Ogilvy.
Om kvelden blir Ray og Rachel oppdaget av et annet kamera som ble sendt inn. Rachel skriker og løper ut, Ray løper etter henne og da han kommer ut ser han at hele landskapet er dekket til av denne røde planten. Himmelen er rød, og det samme er luften. Ray ser så Rachel, men det er for sent. En krigsmaskin plukker henne opp og vandrer av sted med henne, men Ray finner et par håndgranater i en ødelagt Humwee og kaster en mot krigsmaskinen for å få oppmerksomheten til den. Ray blir så plukket opp selv og havner i et bur sammen med andre mennesker som har blitt tatt til fange. Ray ødelegger krigsmaskinen fra innsiden ved hjelp av granatene, slik at de kommer fri.
Slutten
Ray og Rachel ankommer et ødelagt Boston, hvor de oppdager at den røde planten har blitt hvit og visner. De blir eskortert av noen soldater. En krigsmaskin ligger veltet mot en bygning. Da en annen krigsmaskin viser seg legger Ray merke til at noen fugler lander på den, noe som indikerer at skjoldene er skrudd av. Ray varsler soldatene og de skyter den med javelin- og Carl Gustav-missiler. Krigsmaskinen faller i bakken, og en luke på den åpner seg. Soldatene omringer den og et romvesen sklir halvveis ut av det og dør. Ray og Rachel når så Mary Anns foreldres hus, hvor de blir gjenforenet med Mary Ann og Robbie, som mirakuløst er i live.
Filmen slutter med at fortellerstemmen forklarer at romvesenets immunsystem ikke kunne håndtere de utallige milliarder mikrober som bor på Jorden, og at menneskeheten har «gjort seg fortjent til» planeten i kraft av naturlig sameksistens med resten av biosfæren.
Into the Purple Valley
«How Can You Keep Moving (Unless You Migrate Too)» er en politisk vise om ofrene for Dust Bowl, skrevet av folkesangeren Sis Cunningham. Cooder har henta sangen fra Woody Guthries album Dust Bowl Ballads.
På den tradisjonelle visa om gangsterhelten Billy the Kid spiller Cooder mandolin. «Money Honey» er en låt av rhytm and blues-artisten Jesse Stone, mens «F.D.R. in Trinidad» er en morsom calypso om et amerikansk presidentbesøk i Karibia.
«Denomination Blues» forsøker med sin uvanlige instrumentering med ulike strenge- og blåseinstrumenter å gjenskape det helt spesielle soundet som den tidlige gospelartisten Washington Phillips skapte på 1920-tallet. «On a Monday» er et avansert arrangement av en av den legendariske folkesangeren Leadbellys sanger. «Hey Porter» er en av Johnny Cash' mer bluesprega låter.
Plata avsluttes med en inderlig tolkning av Woody Guthries sterkt politiske «Vigilante Man».
Jan III Sobieski av Polen
Jan III Sobieski av huset Sobieski (født 17. august 1629, død 17. juni 1696) var en av de mest fremtredende monarker i Polen-Litauen, som konge av Polen og storfyrste av Litauen fra 1674 til sin død. Sobieskis 22 år lange styre innledet en periode med stabilisering i realunionen etter «den svenske syndefloden» og Khmelnytskyjs opprør. Han var populær blant sine undersåtter og var også en fremragende militærleder, mest kjent for å ha seiret over tyrkerne 13. september 1683 i slaget ved Wien. For sine seirer over Det osmanske riket ble han gitt oppnavnet «Lehistans løve» av tyrkerne og «Troens vokter» av de kristne.
Etter sin seier i slaget ved Wien – da han drev osmanene ut av Østerrike og Ungarn – fikk han av Johannes Hevelius et stjernetegn oppkalt etter seg («Sobieskis skjold»).
Fasaden på Kapusinerkirken i Warszawa er dekorert med Sobieskis våpenskjold Janina. I kirken finnes også sarkofagen med Sobieskis hjerte.
Fritidsbåtdirektivet
Fritidsbåtdirektivet (94/25/EF) er et EU-direktiv som stiller sikkerhets- og miljøkrav til fritidsfartøyer på mellom 2,5 og 24 meters skroglengde. Norge har gjennomført direktivets krav ved forskrift.
Fritidsbåter som etter 16. juni 1998 tas i bruk eller gjøres tilgjengelig for første gang i EØS-området må som hovedregel være CE-merket og oppfylle direktivets krav.
Kravet om CE-merking innebærer blant annet at båten skal være utstyrt med et produsentskilt, som opplyser om fabrikantens navn, største last, maksimalt antall personer som kan være ombord, unik CIN-kode (viser produsentens nummer, båtens serienummer, byggeår, m.v.) og konstruksjonskategori. Båten skal ha gode manøvreringsegenskaper ved tilsiktet bruk.
Konstruksjonskategorier
Direktivet deler fartøyene inn i fire konstruksjonskategorier, som angir hvilke bruksområder båten skal være konstruert for:
Som en tommelfingerregel kan man multiplisere den signifikante bølgehøyden med 1,8 for å finne den maksimale bølgehøyden som båten er konstruert for.
Vulva
Vulva er de ytre kjønnsorganer til et individ av hunkjønn. I dagligtale brukes ordet «vagina» ofte upresist for å referere til vulva eller de kvinnelige kjønnsorganer generelt. Derimot er vagina en bestemt indre struktur, skjeden, og vulva kun de ytre kjønnsorganene.
Etymologi
En alternativ betegnelse, også fra latin, er genitalia feminina externa, de ytre kvinnelige kjønnsorganer.
Jonsdorf
Jonsdorf er en kommune i den sørøstlige delen av Landkreis Görlitz i Direktionsbezirk Dresden i Fristaten Sachsen. Kommunen har 1 804 innbyggere (31. desember 2008) og er en del av Forvaltningsfellesskapet Olbersdorf.
Jonsdorf ligger fordelt i flere daler i Zittauer Gebirge direkte mot grensen til det nordlige Böhmen i Tsjekkia. Stedet er omkranset av en rekke fjell som for eksempel Buchberg og Jonsberg. Den sørøstlige delen, som utgjør Felsenstadt og åsene i Nonnenfelsen, er et naturvernområde. Jonsdorf er anerkjent som et statlig kursted.
Jonsdorf var en kommune i Kreis Zittau fra 1952 til 1990, og i Landkreis Zittau fra 1990 til 1994. Fra 1. august 1994 frem til 1. august 2008 var den en del av i Landkreis Löbau-Zittau, og siden 1. august 2008 har den vært en del av Landkreis Görlitz.
John Schneider
John Richard Schneider III (født 8. april 1960 i Mount Kisco i New York) er en amerikansk skuespiller. Han spilte rollen som Jonathan Kent, faren til Clark Kent, i TV-serien Smallville fra sesong 1 til midten av sesong 5. Rollefiguren døde i episode 12, «Reckoning».
Floriana
Floriana er en by på nordkysten av øya Malta. Byen ligger på samme halvøy som hovedstaden Valletta innenfor denne. Floriana er således innfallsporten til Valletta. Busstasjonen til Valletta ligger i Floriana.
Folketellingen i 2011 viste et innbyggertall på 2,014.
Allison Mack
Oppvekst og karrière
Før hun spilte i Smallville, spilte hun i Hiller and Diller (1997) og Opposite Sex (2000). Mack hadde også en liten gjesterolle i Den syvende himmel (1998). Av filmproduksjoner er animasjonsfilmen Maurbølla (The Ant Bully, 2006) den største produksjonen hun har medvirket i.
Mack har også større produksjoner som Camp Nowhere og Superman/Batman: Public Enemies i filmografien sin.
Emanuel Villa
Emanuel Alejandro Villa, ofte kalt Tito Villa, (født 24. februar 1982 i Casilda, Provincia de Santa Fe, Argentina) er en argentinsk fotballspiller som har spilt for tre argentinske, to meksikanske og en engelsk klubb. Han spiller nå for Derby County i Premier League.
Allison Mack
Privat
I 2017 giftet Mack seg med den canadiske skuespilleren Nicki Clyne, kjent fra science fiction-serien Battlestar Galactica (2004–2009). Det verserte rykter om at ekteskapet var et proforma-ekteskap, noe som det senere skulle vise seg å være sant.
I 2010 ble Mack medlem i multi-level marketing-nettverket NXIVM. Senere ble hun med i underorganisasjonen «DOS» som, bortsett fra lederen, besto av kun kvinner. I mars 2018 ble NXIVMs grunnlegger og leder av DOS Keith Raniere arrestert, mistenkt for blant annet sexhandel og pengeutpressing.
Emanuel Villa
Biografi
Emanuel Villa startet sin profesjonelle fotballkarriere i argentinske Huracán i 2001. I 2003 gikk han til Atlético de Rafaela, men da klubben rykket ned fra den argentinske toppdivisjonen i 2003/04-sesongen valgte han å skrive under Rosario Central sommeren 2004. Etter å ha scoret 18 mål på 43 ligakamper for Rosario i løpet av to sesonger ble meksikanske Atlas hans fjerde klubb i 2006. Etter en sesong for Atlas der han scoret 15 mål på 30 ligakamper signerte han for UAG Tecos i 2007 før han den 4. januar 2008 ble kjøpt for £2 000 000 av den engelske klubben Derby County.
Allison Mack
Privat
I april 2018 ble Mack arrestert, mistenkt for menneskehandel. Tiltalen har en strafferamme på mellom 15 år og livsvarig fengsel. 8. april 2019, samme dag som juryen skulle velges, erklærte Mack seg skyldig i tiltalen. Hun ble løslatt mot en kausjon på 40 millioner kroner. Hun ble i juni 2021 dømt til tre års fengsel.
Emanuel Villa
Biografi
Villa debuterte for Derby, og i Premier League, den 12. januar 2008 i en kamp mot Wigan Athletic, og han scoret sitt første mål for the Rams den 2. februar 2008 i en ligakamp mot Birmingham City.
Allison Mack
Filmografi
Filmer
TV-serier
Idrettslaget Blåmann
Idrettslaget Blåmann (stiftet 1. februar 1959) er et fleridrettslag med utspring på yttersida av Kvaløya i Troms. Klubben har ved to anledninger blitt nedlagt, for så å ha blitt startet opp igjen. Siden 1997 har klubben vært i drift og har opplevd en enorm medlemsøkning, spesielt siden 2002. Klubben har i 2015 nærmere 600 medlemmer som hovedsakelig kommer fra Ersfjordbotn, Kaldfjord, Tromvik og Håkøybotn.
En av de største dagene i klubbens historie fant sted i september 2009 da klubbens kunstgressbane sto ferdig. I 2011 ble friidrettsanlegget åpnet, og 6. juni 2015 ble klubbhuset offisielt åpnet. Neste prosjekt ble realisering og bygging av skatepark. Hele anlegget heter Blåmann Idrettspark. Den mest kjente av medlemmene var Johannes Johnsen (populært kalt Johs eller bare Jossa), som var med å stifte klubben i 1959. Han fikk Tromsø kommunes kulturpris i 2007 for sitt arbeid for idretten. Nåværende leder av klubben er Rita Pedersen.
Brakerøya stasjon
Brakerøya stasjon ble åpnet et år etter at Drammenbanen ble åpnet, den ligger i Drammen kommune. Da Lieråsen tunnel ble åpnet i 1973, ble stasjonen ombygd. Stasjonen har bare lokaltrafikk.
Johan Fredrik Voss
Johan Fredrik Voss (1883–1966) var en norsk skole- og målmann.
Voss studerte i Oslo og Leipzig. Han ble cand.mag. i 1908. Han etablerte Volda private millomskole og gymnas og var skolestyrer der fra starten i 1910 til 1917. Deretter var han lektor ved Voss landsgymnas frem til 1922. Fra 1922 var han først lektor og deretter – fram til 1945 – rektor ved Eidsvoll landsgymnas.
Fra 1917 til 1926 var Voss redaktør for Norsk pedagogisk tidsskrift. Han var også medlem av flere offentlige skolekommisjoner. I 1933 gav han ut en tysk-norsk ordbok, og han har også skrevet flere andre skolebøker for tyskfaget.
Voss var formann i Studentmållaget i 1906. Han var også den første bladstyreren for Heimsyn, en ukentlig spalte laget hadde i avisa Den 17de Mai.
Voss var medlem av Nasjonal Samling fra 1940 og sentral i utformingen av Rettskrivingen av 1941. Under landssvikoppgjøret ble han dømt til seks års straffarbeid, delvis rettighetstap i 10 år og fradømt stillingen som rektor ved Eidsvoll landsgymnas.
Kristin Joachimsen
Kristin Joachimsen (født 12. mai 1969) er en norsk teolog, bibelforsker og professor ved Det teologiske menighetsfakultet fra 1. mai 2015.
Hun er utdannet cand.theol. ved Universitetet i Oslo i 1996 og ble dr.theol. samme sted i 2007. Hun har vært førsteamanuensis ved Universitetet i Tromsø - Norges arktiske universitet - siden 2002, og var instituttleder på Institutt for religionsvitenskap fra 2004 til 2009. Hun har deltatt i Det norske bibelselskaps revisjon av Det gamle testamente fra 2006. Ved Universitetet i Tromsø underviste Joachimsen i religionsvitenskapelig teori og metode, Bibelen, bibelhebraisk og jødedom. Ved Menighetsfakultetet har hun primært ansvar for å undervise og forske på Det gamle testamente - Den hebraiske Bibelen.
I 2009 var hun i omtalt i media i forbindelse med at Israel nekter henne å være sammen med kjæresten Mordechai Vanunu. 19. mai 2015 giftet de seg i den tyske menigheten i Redeemer Church i Jerusalem.
Helsesenteret for papirløse migranter
Helsesenteret for papirløse migranter er et helsesenter i Oslo etablert i oktober 2009. Senteret, som drives av Røde Kors og Kirkens Bymisjon, tilbyr gratis helsehjelp til såkalte papirløse – personer som ikke har lovlig opphold i Norge og derfor ikke kan få hjelp av det vanlige norske helsevesenet.
I 2017 fikk senteret for første gang offentlig støtte. På det tidspunktet hadde senteret fire ansatte og rundt 170 frivillige helsearbeidere.
I 2019 hadde senteret sitt 10-årsjubileum, og mange papirløse migranter sto fram og fortalte om hva senteret hadde betydd for dem i en video laget i samarbeid med organisasjonen Mennesker i Limbo. Flere fortalte at uten helsesenteret ville de vært døde. En papirløs uttalte at ''"jeg tror ikke jeg hadde vært i live uten Helsesenteret". ''
Jō
En jō (杖:じょう?) er en ca. 1,28 meter lang trestav, som blir brukt i en del japanske kampsporter, blant annet Aikido.
Grunnkretser i Gulen kommune
Grunnkretser i Gulen kommune er delområder og grunnkretser som seksjonerer Gulen kommune, Sogn og Fjordane, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Taquaruçu do Sul
Taquaruçu do Sul er en kommune i delstaten Rio Grande do Sul i sørregionen av Brasil.
Félix Sesúmaga
Félix Sesúmaga Ugarte (født 12. oktober 1898, død 23. august 1925) var en spansk fotballspiller som deltok i de olympiske leker 1920 i Antwerpen.
Sesúmaga var med på det spanske fotballaget som kom på andreplass i den olympiske fotballturneringen under OL 1920 i Antwerpen. Det var fjorten lag som deltok i fotballturneringen som ble avviklet i perioden 28. august til 5. september 1920. Belgia og Tsjekkoslovakia møttes i finalen på olympiastadion i Antwerpen. Belgia ledet kampen med 2-0 i slutten på første omgang da spillerne fra Tsjekkoslovakia forlot banen i protest mot dommeren. Tsjekkoslovakia ble diskvalifisert og Belgia ble olympiske mestere i fotball.
Spania som hadde tapt kvartfinalen til Belgia fikk en ny mulighet å spille om sølvmedaljene etter at Tsjekkoslovakia ble diskvalifisert og Frankrike som tapte semifinalen mot Nederland hadde reist hjem. Spania vant over Sverige med 2-1 og over Italia med 2-0 og var dermed kvalifisert til å møte Nederland i en kamp om sølvmedaljene. Spania vant sølvfinalen over Nederland med 3-1 som ble spilt på olympiastadion i Antwerpen 5. september 1920.
Sesúmaga spilte åtte landskamper for Spania i perioden 1920 til 1923 og scoret fire mål.
John Glover
John Glover (født 7. august 1944 i Salisbury i Maryland) er en amerikansk skuespiller. Han er kanskje best kjent for en rekke roller som «skurk» i film og tv. Blant annet spiller han Lionel Luthor i tv-serien Smallville.
Bristol
Bristol er en by i det sørvestlige England, ved elven Avon. Den utgjør også et eget seremonielt grevskap, og er en enhetlig myndighet (unitary authority). Den er Englands sjette største by, og den åttende største i Storbritannia med en beregnet befolkning på 442 500 innbyggere i 2015. Den størst befolkning i sørlige England etter London. Den er en av de åtte største regionale engelske byene som utgjør Core Cities Group («Kjernebygruppen»), og er rangert som en gamma-verdensby av GaWC (Nettverk for globalisering og forskning på verdensbyer), den fjerde høyest rangerte i England.
Innbyggerne er kjent som bristolianere. Byen strekker seg ned til kysten ved Bristolkanalen med en kort kystlinje ved elvemunningen Severn Estuary (som flyter inn Bristolkanalen). Området ved sjøen kalles Avonmouth («Avonoset»). Forstedene er ikke underlagt samme administrasjon; blant disse finnes Kingswood, Filton, Patchway, Mangotsfield og Keynsham. Den grenser til fylkene Somerset og Gloucestershire, med de historiske byene Bath og Gloucester henholdsvis til sørøst og nordøst.
Bygdeborger fra jernalderen og romerske villaer ble bygget i området rundt sammenløpet av elvene Frome og Avon, og dette området ble kjent som Brycgstow (angelsaksisk for «bro-stedet») ved begynnelsen av 1000-tallet. Bristol mottok kongelig charter i 1155 og var en del av Gloucestershire fram til 1373, da det ble et county («greveskap»). Avon markerte tradisjonelt grensen mellom Gloucestershire og Somerset. I 1383 erklærte kong Edward III at «hele byen Bristol skal være et grevskap i seg selv, og kalles grevskapet Bristol for evig tid». På kart ble den allikevel gjerne vist som en del av Gloucestershire, og etter hvert som byen spredde seg på sørsiden av elven ble grensen flyttet. I 1974 ble den et distrikt i grevskapet Avon, men 1. april 1996 ble dette grevskapet avskaffet og Bristol ble dermed igjen et eget grevskap og en selvstyrt enhet. Fra 1200- og fram til 1700-tallet var det blant de fremste tre byene i England etter London (med York og Norwich) i henhold til skatteinntekter. Bristol ble forbigått av den raske veksten i Manchester, Liverpool og Birmingham under den industrielle revolusjon.
To profesjonelle fotballklubber kommer fra byen, Bristol City FC og Bristol Rovers FC. Det er en meget sterk rivalisering mellom de to klubbene.
Filmskuespilleren Cary Grant ble født i Bristol.
From Dusk till Dawn
From Dusk till Dawn er en amerikansk actionthriller og skrekkfilmkomedie fra 1996 regissert av Robert Rodriguez, mens manus er ved Quentin Tarantino. Hovedrollene spilles av Harvey Keitel, George Clooney, Quentin Tarantino og Juliette Lewis.
Priser og nominasjoner
Filmen vant to Saturn Awards (for «beste SciFi film» og «beste mannlige skuespiller» (George Clooney), og ble nominert i ytterligere seks kategorier. Regissør Robert Rodriguez vant en Silver Scream Award ved Amsterdam Fantastic Film Festival. George Clooney vant en MTV Movie Award for sin rolle i filmen.
Oppfølgere
Filmen fikk to relativt ukjente oppfølgere som ble lansert direkte på video: From Dusk till Dawn 2: Texas Blood Money (1999) og From Dusk till Dawn 3: The Hangman's Daughter (2000).
Handling
De to voldelige brødrene Gecko er på vill flukt gjennom Texas til Mexico med både politi og FBI i hælene. De har utført flere ran og drept folk for fote. Den ene av de to, Richard, er en lystmorder som får kick av å drepe, mens Seth er mer menneskelig – men knallhard dersom dette er nødvendig. I løpet av flukten kaprer de en bobil og familien som bor i den for å komme seg over grensen til Mexico hvor de skal møte en av sine forretningsforbindelser. Etter flere farlige situasjoner klarer de å komme seg over grensa og drar til en beryktet bar i ødemarken kalt "The Titty Twister". I løpet av kvelden viser det seg at baren er veldig mye annerledes enn det noe kunne har forestilt seg. Sammen med den kidnappede familien må de kjempe en kamp på liv og død mot vesener de bare trodde eksisterte i fantasien.
Anmelderne
Filmen fikk blandet mottakelse hos kritikerne, noe som gjenspeiles i at den har fått 64% på Rotten Tomatoes (2011) og 52% på Metacritic.
Agustín Sancho
Agustín Sancho Agustina (født 18. juli 1896 i Benlloch, død 25. august 1960) var en spansk fotballspiller som deltok i de olympiske leker 1920 i Antwerpen.
Sancho var med på det spanske fotballaget som kom på andreplass i den olympiske fotballturneringen under OL 1920 i Antwerpen. Det var fjorten lag som deltok i fotballturneringen som ble avviklet i perioden 28. august til 5. september 1920. Belgia og Tsjekkoslovakia møttes i finalen på olympiastadion i Antwerpen. Belgia ledet kampen med 2-0 i slutten på første omgang da spillerne fra Tsjekkoslovakia forlot banen i protest mot dommeren. Tsjekkoslovakia ble diskvalifisert og Belgia ble olympiske mestere i fotball.
Pu’er (te)
Pu'er eller pu'er-te (kinesisk: 普洱/普洱茶), ofte stavet pu-erh, er en te i den gruppen av etterfermenterte teer som i Kina kalles svarte. Navnet kommer fra Pu'er, det området i provinsen Yunnan som er sentrum for dyrking og salg av teen. Den tilskrives positive helseeffekter og skal være en av de teene som vinner på å lagres.
Tengzigou-demningen
Tengzigou-demningen er en demning med vannkraftverk i elva Drageelva – ei sideelv til Chang Jiang – i provinsen Chongqing, Kina. Installert effekt er 70 MW fordelt på to like store francisturbiner. Anlgget ble bygget fra 2002 til ferdigstillelsen i 2006.
Pu’er (te)
Historie
Pu'er dyrkes i det området i sørvestre Kina der tetreet opprinnelig vokste vilt og har en svært lang historie. Tradisjonelt har pu'er vært en billig brikkete som ble drukket lokalt og ble solgt blant folk i det vestre Kina. Men siden 1980-årene har den fått rykte på seg for å være uvanlig helsebringende og prisen har steget kraftig, likesom etterspørselen og produksjonen. Den rike provinsen Guangdong står i dag (2009) for det største konsumet, men også eksporten til utlandet har tiltatt.
Tengzigou-demningen
Demningen som demmer opp elva er en 127 meter høy og 339 meter lang buedam.
Persetorsk
Persetorsk er tradisjonsmat fra Bergen. Retten blir laget av ferske fileter av torsk med skinnet på. Filetene blir sukret og saltet og lagt i press over tid på et kjølig sted. Kombinasjonen av sukker og salt gjør at fisken blir fastere og skiver seg i fine flak, samtidig gir det fisken en rund smak som er helt særegen for retten. Denne gravingen er en gammel metode for å konservere maten på, men i prosessen endres også fiskens tekstur og smak.
Bergen bystyre har vedtatt at retten skal hedres med egen dag. 28. januar er valgt til persetorskens dag. Dagen ble første gang markert i 2020, under byens 950 års-jubileum.
Alan García
Alan Gabriel Ludwig García Pérez (født 23. mai 1949 i Lima, død 17. april 2019 i Lima ) var en peruansk politiker. Han var Perus president i to atskilte perioder: Fra 1985 til 1990 og fra 2006 til 2011.
Bakgrunn
García kom fra middelklassebakgrunn med bånd til partiet Alianza Popular Revolucionaria Americana, APRA. Alan Garcías far, Carlos García Ronceros, var sekretær for APRA under Manuel A. Odrías regjering, som hadde erklært APRA som illegalt. Faren ble arrestert og satt fengslet i fem år for sin militante politikk.
García gikk på skole ved Colegio Nacional José María Eguren i Barranco sør i Lima. Han fortsatte til universitetsstudier ved Pontificia Universidad Católica og tok jusseksamen ved San Marcos-universitet i Lima i 1971.
García ville styrke sin akademiske karriere og flyttet til Europa, der han begynte å studere i Madrid på Universidad Complutense. Han tok der eksamen i statsvitenskap og avla doktorgrad. I 1973 fortsatte han å studere ved universitetet i Paris, der han senere tok eksamen i sosiologi.
Etter mange år i Paris returnerte han til Peru i 1978.
President 1985–1990
García ble valgt til president 14. april 1985 med 45% av stemmene i første valgomgang. Ettersom det var under av 50%, skulle det hele til en andre valgomgang, der den andre kandidaten var tidligere borgermester i Lima Alfonso Barrantes Lingán som representerte det forente venstre Izquierda Unida. Til tross for at han var en sterk kandidat, trakk Lingán seg, for å ikke forlenge den politiske usikkerhet i landet. García avla presidenteden 1. juni og overtok som president 28. juli 1985. Det var første gang i landets 60-årige historie at det populistiske APRA hadde fått makten i Peru. García ble Sør-Amerikas yngste president og fikk tilnavnet John F. Kennedy. Han var 36 år gammel da han ble president første gang.
I hans presidentperiode brøt det ut hyperinflasjon. I 1990 nådde den 7 649 % og hadde mellom juli 1985 og juli 1990 en sammenlagt effekt på 2 200 200 % og destabiliserte landets økonomi. På grunn av inflasjonen ble den valutaen sol erstattet av inti i midten av 1985. Intien ble avløst av den nye sol i juli 1991. Den nye sol hadde da en kumulativ verdi av 1 milliarder gamle sol. Under Garcías administrasjon falt den årlige per capita-inntekten tll 720 amerikanske dollar (lavere enn 1960s nivå) og bruttonasjonalproduktet falt 20%. Ved slutten av hans valgperioden var valutareserven minus 900 millioner amerikanske dollar.
Den økonomiske turbulensen førte til sosiale spenninger i Peru og bidro delvis til fremgang for den voldelige og maoistinspirerte bevegelse Sendero Luminoso. García-administrasjonen klarte ikke å løse terrorismen med militær innsats. Senere utredninger om menneskerettsbrudd omfatter accomarcamassakeren, der 47 bønder ble skutt ihjel av peruanske væpnede styrker i august 1985, cayaramassakren i mai 1988, der omkring 30 personer ble drept og et dusin forsvant, og den summariske henrettelse av mer enn 200 fanger under fengselsopprøret i Lurigancho, San Juan Bautista (El Frontón) og Santa Bárbara 1986. Ifølge en offisiell undersøkelse forsvant anslagsvis 1 600 personer under Garcías presidentperiode.
1990–2006
I 1992 gikk García i eksil i Frankrike, etter Fujimoris statskupp da militærer gjorde en razzia mot hans hjem. Den nye regjering tok opp anklager mot ham at han skulle ha tatt millioner dollar i bestikkelser. García benektet dette. Høyesterett fastslo dessuten at foreldelsestiden var gått ut. Etter å ha bodd åtte år og 10 måneder i Colombia, returnerte han til Peru i 2001 for å stille til presidentvalget. 90 dager etter hjemkomsten vant han 48% av stemmene, men tapte med knapp mot Alejandro Toledo. Etter valget i 2001 ledet García, som ledere av APRA, opposisjonen i kongressen.
President 2006–2011
García begynte offisielt sin kampanje før presidentvalget i Peru 2006 i Lima den 18. februar 2005. Hans parti anså at han gav APRA den beste sjanse til å ta tilbake makten da Alejandro Toledos presidentperiode skulle ta slutt. En meningsmåling i april 2005 viste preferansene slik (publisert i avisen El Comercio):
I første valgomgang ble seierherren venstrenasjonalisten Ollanta Humala som ble støttet av Hugo Chávez i Venezuela. Denne gikk sammen med Garcia videre til en andre valgomgang. Kristendemokraten Lourdes Flores Nano kom på tredje plass, knapt etter andreplasserte Garcia.
I valgkampen ble den tidligere venstrepopulisten García noe av en høyresidens og middelklassens kandidat, ettersom den Chávez-inspirerte Humala stod til venstre for García. I stor grad propagerte Humala for en økonomisk politikk som lignet den García påstod seg ha villet før i sin tidligere presidentperiode.
Dette drev García til høyre, noe som skulle påvirke ham til en helt annen politikk i den nye presidentperioden. Politikken han førte som ny president var mer beslektet med den som ble drevet i Chile av det chilenske sosialistparti.
Den 4. juni 2006 seiret García over motkandidaten Ollanta Humala, med stemmeandelene 52,8% mot 47,2 % i den andre avgjørende valgomgang. García tiltrådte presidentposten på Perus nasjonaldag den 28. juli. Han var så president frem til 2011, da han ble etterfulgt av Humala.
Persetorsk
Etymologi
Uttrykket «perse» er kommet inn i bergensk talemål fra nedertysk og betyr å presse.
Tilberedning og anvendelse
Det finnes mange oppskrifter på persetorsk. Mellom ulike oppskrifter varierer tiden for hvor lenge torsken skal presses fra noen timer til et par døgn. I en oppskrift står det at «noen velger å la den stå bare et par timer, noen over natten, mens andre foretrekker å la torsken perses to, tre dager. Om du velger det siste bør du snu filetene etter et døgns tid». Noen oppskrifter utelukker også sukker.
Eggemoen leir
Eggemoen leir er en nedlagt militærleir på Eggemoen nord for Hønefoss. Flyplassen heter nå Hønefoss flyplass, Eggemoen
Persetorsk
Tilberedning og anvendelse
Husstellærer og kokebokforfatter Henriette Schønberg Erken skriver dette i Kogebog for sparsommelige husmødre i by og bygd (1905):"«Best hertil er lofottorsk – havskrei. Hovedet skjæres af, og fisken flekkes efter ryggen, da bugen skal være hel; renskes og vaskes rigtig godt. Indgnides med salt og lægges i et traug, hvor er lagt et godt lag med salt; salt strøes ogsaa over fisken; ligger saadeles i 3 døgn. Saltet stryges da av fisken med haanden, og fisken lægges i pres mellom to tykke, brede fjøle med pres paa øverste fjøl; bruges efter 2 á 3 dages forløb- Fisken skjæres i stykker, der ligger i vand 2 timer. Fisken sættes over ilden i kogende vann. Serveres med sennepsauce»."Persetorsk har vært julemiddag for mange i Bergen. TV-kokk og kokebokforfatter Ingrid Espelid Hovig mente retten kunne være festmat ellers også:"«Etter mitt skjønn må persetorsk kunne innføres som festmat vinterstid i hjem som har andre mattradisjoner julaften. For at dette er en middagsdelikatesse, kan jeg skrive under på. For noen år tilbake demonstrerte professor Knut Fægri gamle bergensretter på fjernsynet. Persetorsken var selvskreven. Og maken til velsmakende mat skulle en lete lenge etter (…) Ikke rart at Bergen er stolt av sin fisk når det kan oppvises retter som persetorsk!»."
Persetorskens dag 28. januar
Bystyret i Bergen vedtok 30. januar 2019 at persetorsk som tradisjonell bergensk fiskerett skulle markeres med en egen dag. Vedtaket ble gjort mot én stemme.
Eggemoen leir
Den 12. mai 1953 ble også Luftkommando Østlandet (LKØ) overført til Eggemoen fra Rygge. Eggemoen var også rekruttskole for Hærens transportkorps og Ingeniørbataljonen i mange år. I mange år var flyplassen også base for Nor-Fly, som drev med malmleting fra fly for NGU. I en periode på 1990-tallet var flyplassen aktuell som ny småflyhovedplass på Østlandet, men det skulle ikke gå slik.
Persetorsk
Persetorskens dag 28. januar
Vedtaket har følgende ordlyd:"«Bystyret ber byrådet i samarbeid med aktører i bransjen og andre relevante aktører markere persetorsken under Bergens 950-årsjubileum i 2020, og arbeide for en fast, årlig markering av persetorskens dag.»"Byrådet i Bergen kom i samarbeid med bransjen frem til datoen 28. januar som Persetorskens dag. Dagen ble første gang markert i 2020. I denne vintermåneden er også torsken ofte på sitt beste.
Eggemoen leir
Det var tidligere i alt tre militærleirer rundt Hønefoss: Hvalsmoen leir, Helgelandsmoen leir og Eggemoen leir. Alle ble vedtatt nedlagt 13. juni 2001. Ringerike kommune kjøpte Eggemoen leir i 2005 for 23 millioner kroner fra Skifte Eiendom og solgte den tilbake i juni 2006. Eiendommen legges igjen ut for salg høsten 2007. Eiendommen som selges fra Skifte eiendom er på ca. 1380 mål og omfatter blant annet den gamle kompanileiren. Salget gjennomføres av Colliers International as på vegne av Skifte eiendom.
Persetorsk
Persetorskens dag 28. januar
Bakgrunnen for vedtaket var et initiativ fra den lokale restauranten, Bien, som i 2018 hadde en uoffisiell markering av 5. desember som persetorskens dag. Dette initiativet ble siden fremmet som en interpellasjon i Bergen bystyre. Forslagsstillerne viste til at andre matretter i Norge allerede hadde fått egne dager. Bergen ble i 2015 medlem av UNESCOs nettverk av kreative matbyer. Byene som deltar i dette nettverket skal fokusere på lokalmat, lokal matidentitet og bærekraft.
Eggemoen leir
Hele eiendommen, både flyplassen og leiren ble til sist solgt til Ringeriks-gründeren Ola Tronrud.
Det skjer nå en betydelig nyetablering på Eggemoen, uten at selve leiren ser ut til å være særlig berørt av det. Tronrud står for utbygging av området rundt Eggemoen leir og mot Riksvei 35. Det er hele 2400 mål som er under utvikling, med rullebanen i sentrum. To splitter nye hangarer tilhørende Ola Tronrud AS og Heli Support ble først oppført. Disse representerte starten på utviklingen av området "Eggemoen Aviation and Technology Park".